《池州和同官咏梅花 其十四》
宋代·张道洽

春脚到寒枝，诗情满雪篱。每留孤鹤伴，不遣一蜂知。

风漏腊前信，月描尘外姿。忆从归阆苑，终岁祇君思。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。